
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρίθ. 524 , . (1) 

Αναγκαστική απαλλοτρίωση έκτασης 779,30 μ2 για την βελτίωση και 

διαπλάτυνση της Ε.Ο. Κοζάνης - Βέροιας. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» κ.λπ, σε συνδυασμό με τις διατάξεις του Β.Δ. 139/1971, «περί 
αρμοδιότητας των Νομαρχών προς κήρυξη αναγκαστικών απαλλοτρι¬ 
ώσεων». 

2. Το κτηματολογικό διάγραμμα και του κτηματολογικό πίνακα που 
συντάχθηκε και θεωρήθηκε από την Δ/νση Τεχνικών Υπηρεσιών Ν. 
Κοζάνης. 

3. Το με αριθ. πρώτ. 1938/21.9.89 έγγραφο της Δ.Τ.Υ.Ν. Κοζά¬ 
νης με θέμα την κήρυξη απαλλοτρίωσης για την βελτίωση και διαπλά¬ 
τυνση της Ε.Ο. Κοζάνης - Βέροιας, αποφασίζουμε: 

Κηρύσουμε αναγκαστικά απαλλοτριωτέα για λόγους δημοσίας ωφέ¬ 
λειας και ειδικώτερα για την βελτίωση και διαπλάτυνση της Εθνικής 
Οδού Κοζάνης - Βέροιας, έκτασης συνολικού εμβαδού 779,30 μ2 
όπως αυτή φαίνεται στο κτηματολογικό διάγραμμα και κτηματολογικό 
πίνακα που συντάχθηκαν από τοπογράφο της Δ/νσης Τεχνικών Υπηρε¬ 
σιών Κοζάνης και θεωρήθηκαν από τον Δ/ντή Τεχνικών Υπηρεσιών Ν. 
Κοζάνης. 

Η απαλλοτρίωση κηρύσεται υπέρ του Ελληνικού Δημοσίου και η δα¬ 
πάνη της βαρύνει το Ελληνικό Δημόσιο και ειδικώτερα τον προϋπολογι¬ 
σμό του Υπουργείου ΠΕΧΩΔΕ. 

Επί της απαλλοτριούμενης εκτάσεως προβάλλουν δικαιώματα κυ¬ 
ριότητας οι: 

Αριθ. τεμ. 1 στο κτηματολογικό διάγραμμα ιδιοκτήτης Τσόπτσα 
Μαριάνθη. 

Αριθμ. τεμ. 2 στο κτηματολογικό διάγραμμα ιδιοκτήτης Δημόσιο. 

Κοζάνη, 2 Οκτωβρίου 1989 
Ο Νομαρχών Διευθυντής 
Γ. ΔΟΥΔΑΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1147 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση Καύκαλα περιοχής Τερσανά Κουνουπιδιανών Κυδωνιάς 

Νομού Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 12.9.89 έκθεση της επιτροπής καθορισμού των ορίων 
του αιγιαλοΰ και παραλίας και θέσεων αμμοληψίας», που καθόρισε τα 
όρια του αιγιαλού και της παραλίου; στην θέση Καυκάλα περιοχής Τερ- 
σανά Κουνουπιδιανών Κυδωνίοις και το από τον Μάιο 1988 τοπογρα¬ 
φικό διάγραμμα με κλίμακα 1:500 του μηχ/κού Μανώλη Γκαζή που 
Θεωρήθηκε στις 30.6.88 από τη Δ/νση Τεχνικών Υπηρεσιών της Νο¬ 
μαρχίας Χανιών και συνοδεύει την έκθεση της προοιναφερόμενης Επι¬ 
τροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 544.5/692/88/12.12.88 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το“ 
άρθρον 1 παρ. 1 του'Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 12.9.89 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Μάιο 1988 τοπογραφικό διάγραμμα, που τη 
συνοδεύει, το οποίο συντάχθηκε από τον μηχανικό Μανώλη Γκαζή με 
κλίμακα 1:500 και Θεωρήθηκε την 30.6.88 επί του οποίου η πιο πάνω 
Επιτροπή, καθόρισε τα όρια του αιγιαλού, με κόκκινη συνεχή πολυγω¬ 
νική γραμμή με κορυφές 13, 14, 15, 19, 20, 21 και τα όρια της παρα¬ 
λίας με κίτρινη πολυγωνική γραμμή με κορυφές 13\ 14’, 15\ 19', 20’, 
2Γ. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Χανιά, 28 Σεπτεμβρίου 1989 
Ο Νομάρχης 

ιΜΑΝρΛΗΣ ΦΡΑΔΕΛΛΟΣ 


ΕΚΘΕΣΗ 

Της Επιτροπής καθορισμού των ορίων αιγιαλού και παραλίας και θέ¬ 
σεων αμμοληψίας. 

Καθορισμός για πρώτη φορά του ορίων των αιγιαλού και παραλίας 
στην θέση «ΚΑΥΚΑΛΑ» περιοχής Τερσανά Κουνουπιδιανών Κυδωνίοις 
Χανιών, μπροστά στην ιδιοκτησία των Σοφοκλή και Μάρθας Τσεπέτη. 

Χοινιά σήμερα την 12.9.89 οι υπογραφόμενοι: 

1) Δημήτριος Σούνιος προϊστάμενος Κτηματικής Υπηρεσίας Χανιών. 

2) Στυλιανός Κουρτάκης αναπλ. Δ/ντή Τ.Υ. Ν. Χανιών λόγω κωλύ¬ 
ματος του Δ/ντή. 

3) Κων/νος Χατζημανωλάκης, Λιμενάρχης Χανιών 
αποτελούντες την- επιτροπή καθορισμού των ορίων αιγιοιλού και παρα¬ 
λίας και θέσεων αμμοληψίας επισκεφθήκαμε την περιοχή που απεικονί¬ 
ζεται στο από τον Μάιο του 1988 διάγραμμα του μηχ/κού Μανώλη 
Γκαζή, αφού λάβαμε υπόψη: 

1. Την από 15.6.88 αίτηση των Σοφοκλή και Μάρθας Τσεπέτη με 
την οποία ζητούν τον καθορισμό των ορίων του αιγιαλού και της παρα¬ 
λίας μπροστά στην ιδιοκτησία των στην περιοχή «ΚΑΥΚΑΛΑ» Τερσανά 
Κουνουπιδιανών Κυδωνιάς Χανιών. 

2. Το από τον Μάιο του 1988 τοπ/κό δ/γμα του μηχανικού Μα¬ 
νώλη Γκαζή σε κλίμακα 1:500 ελεγμένο για την άκρίβειά του από τον 
Στυλιανό Κουρτάκη μηχανικό της Διεύθυνσης Τ.Υ. Ν. Χανιών και θεω¬ 
ρημένο από τον Διευθυντή της υπηρεσίας αυτής την 30.6.1988. 

3. Το γεγονός ότι στο σύνολό της σχεδόν η εικονιζόμενη έκταση είναι 
βραχώδης και απόκρημνη. 

4. Την από 12.8.87 αίτηση του Ευαγγ. Κωνστανταράκη ως και το 
Φ. 187.2/556/14.12.87 έγγραφο του ΓΕΝ που αναφέρονται στην 
προς βορρά συνεχόμενη περιοχή. 

5. Τις διατάξεις του Α.Ν, 2344/40 «περί αιγιαλού και παραλίας σε 
συνδυασμό με τις διατάξεις του άρθρου 23. του Ν. 1337/83. 

6. Την αντίληψη που σχημάτισε κάθε μέλος της επιτροπής σχετικά 
με το πλάτος της ζώνης της ξηράς που βρέχεται από την θάλασσα. 

7. Την σύμφωνη γνώμη του ΓΕΝ η οποία εκφράζεται στο Φ. 544.5/ 
692/88/12.12.88 έγγραφό του, αποφασίζουμε: 

1. Καθορίζουμε επί του παραπάνω τοπ/κού διαγράμματος: 

α) την οριογραμμή αιγιαλού με κόκκινη συνεχή πολυγωνική γραμμή 
με κορυφές 13, 14,-15 .... 19, 20, 21. 

β) την οριογραμμή παραλίας με κίτρινη συνεχή πολυγωνική γραμμή 
με κορυφές 13’, 14\ 15'— 19', 20', 21’. 

2. Θέτουμε ζώνη παραλίας 10 μ. επειδή δεν εξυπηρετούνται οι σκο¬ 
ποί του άρθρου 7 του Α.Ν. 2344/40. 

3. Αποφαινόμαστε ότι δεν υπάρχει περίπτωση παλαιού αιγιαλού. 

4. Οι κορυφές των οριογραμών εξασφαλίστηκαν από σταθερά ση¬ 
μεία. 

Η Επιτροπή 

ΔΗΜΗΤΡΙΟΣ ΣΟΥΝΙΟΣ 
ΚΟΥΡΤΑΚΗΣ ΣΤΕΛΙΟΣ 
ΧΑΤΖΗΜΑΝΩΛΑΚΗΣ ΚΩΝ/ΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4452 (3) 

Χαρακτηρισμός ως διατηρητέου του κτιρίου φερομένου ως ιδιοκτησία 

Μελπομένης Βιδάλη που βρίσκεται στην Μεσσαριά της νήσου Άν¬ 
δρου του Νομού Κυκλάδων και καθορισμός ειδικών όρων και περιο¬ 
ρισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός· (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το αρ. 1/86 Π.Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1 /Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Το αριθ. 51/88 Π.Δ/γμα «Οργανισμός Υπουργείου Περιβάλλο¬ 
ντος Χωροταξίας και Δημοσίων Έργων (ΦΕΚ 19/Α/88) και ειδικό¬ 
τερα το άρθρο 5 (παρ. 1, εδ. γ και παρ. 2, εδ. γ') αυτού. 

5. Την αριθ. 2497/10.4.89 απόφαση του Υπουργού Αιγαίου «Με¬ 
ταβίβαση αρμοδιοτήτων στον Γενικό Γραμματέα και του δικαιώματος 
να υπογράφουν Με εντολή Υπουργού στους Προϊσταμένους Δ/νσεων 
και Τμημάτων του Υπουργείου Αιγαίου» (ΦΕΚ 246/Β/11.4.89). 

6. Την από 9.5.88 αίτηση της Μελπομένης Βιδάλη προς το Τμήμα 
Παραδοσιακών Οικισμών της Δ/νσης Πολεοδομικού Σχεδιασμού του 
ΥΠ. ΠΕΧΩΔΕ (αρ. πρωτ. 22998/1998/9.5.88 ΥΠ. ΠΕΧΩΔΕ) για 
τον χαρακτηρισμό του κτιρίου φερομένου ως ιδιοκτησία της στην Μεα- 
σαριά της νήσου Άνδρου στο Νομό Κυκλάδων. 

7. Τον φάκελλο του θέματος ο οποίος διαβιβάστηκε με το υπ’ αριθ. 
πρωτ. 76045/11280/Αθήνα 14.2.89 από τη Δ/νση Πολεοδομικού 
Σχεδιασμού, Τμήμα Παραδοσιακών Οικισμών του ΥΠ. ΠΕΧΩΔΕ στο 
Τμήμα Πολιτιστικής Ανάπτυξης της Δ/νσης Περ/κής Ανάπτυξης του 
Υπουργείου Αιγαίου λόγω αρμοδιότητας και πήρε τον υπ’ αριθ. πρωτ. 
1445/2.3.89 Υπουργείου Αιγαίου. 

8. Την από 24.5.89 αιτιολογική έκθεση του Τμήματος Πολιτιστικής 


Ανάπτυξης της Δ/νσης Περ/κής Ανάπτυξης του Υπουργείου Αιγαίου η 
οποία κοινοποιήθηκε προς την ενδιαφερόμενη στις 25.5.89. 

9. Την από 23.6.89 απάντηση της Μελπομένης Βιδάλη ότι αποδέ¬ 
χεται τον χαρακτηρισμό ως διατηρητέου του κτιρίου φερομένου ως ιδιο¬ 
κτησία της. 

10. Την από 7.8.89 εισήγηση του Τμήματος Πολιτιστικής Ανάπτυ¬ 
ξης της Δ/νσης Περ/κής Ανάπτυξης του Υπουργείου Αιγαίου, αποφα¬ 
σίζουμε: 

1. Χαρακτηρίζεται ως διατηρητέο το σπίτι με το βοηθητικό κτίσμα 
που βρίσκεται στην Κοινότητα Μεσσαριάς Άνδρου επί του επαρχιακού 
δρόμου Γαυρίου - Χώρας Άνδρου στο Νομό Κυκλάδων, φερόμενο ως 
ιδιοκτησία Μελπομέλνης Βιδάλη όπως φαίνεται σημειωμένο στο πρω¬ 
τότυπο Τοπογραφικό Διάγραμμα σε κλίμακα 1:200 που Θεωρήθηκε 
από τον Προϊσταμένο του Τμήματος Πολιτιστικής Ανάπτυξης της Δ/ 
νσς Περ/κής Ανάπτυξης του Υπουργείου Αιγαίου με την υπ’ αριθ. 
4452/89 πράξη του, συνοπτικό αντίτυπο του οποίου συνοδεύει την πα¬ 
ρούσα απόφαση. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφ’ όσον δεν αλλοιώνεται ο αρχι¬ 
τεκτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διατάξεων που πληροφορούν για την 
χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και του βοηθητικού χτίσματος καθώς και για την τοπο¬ 
θέτηση επιγραφών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. 

Μυτιλήνη, 28 Αυγούστου 1989 

0 ΥΠΟΥΡΓΟΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1461 (4) 

Ανάκληση των μβ αρ, 1311/29.9.87 και 1642/23.11.87 αποφά¬ 
σεων του Δημοτικού Συμβουλίου και τροποποίηση του εγκεκριμένου 
ρυμοτομικού σχεδίου της πόλεως των Αθηνών, με χαρακτηρισμό ως 
πεζοδρόμου της παρόδου Αγ. Αντωνίου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 27η της 23ης Αυγούστου 1989) 

Αφού έλαβε υπόψη: 

1. Το με αριθμό πρωτοκόλλου 61013/89 Δημαρχιακό έγγραφο που 
συνοδεύει το σχετικό φάκελλο. 

2. Τις διατάξεις του Π.Δ/τος 76/1985 (ΦΕΚ 27Α) «Κωδικοποίηση 
του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228Α) «Περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π.Δ/τος από 29.12.86 (ΦΕΚ 16 Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Τις με αρ. 1311/87 και 1642/87 αποφάσεις του Δημοτικού 
Συμβουλίου. 

6. Τη με αρ. πρωτ. 11512/3.5.88 απόφαση Νομάρχη 

7. Την από 10.7.89 έκθεση της υπηρεσίας. 

8. Τη με αρ. πρωτ. 59836/17.7.89 εκδίκαση ενστάσεων, αποφασί¬ 
ζει: 

Ανακαλεί τις με αρ. 1311/29.9.87 και 1642/23.11.87 αποφάσεις 
του Δημοτικού Συμβουλίου που έχουν δημοσιευτεί στο με αρ. 1170/ 
3.12.1987 ΦΕΚ τ.Δ' και εγκρίνει την τροποποίηση του εγκεκριμένου 
ρυμοτομικού σχεδίου της πόλεως Αθηνών με χαρακτηρισμό ως πεζο¬ 
δρόμου της παρόδου Αγ. Αντωνίου. 

Η τροποποίηση αποτυπώνεται στο διάγραμμα σε κλ. 1:500 που φέ¬ 
ρει τις .υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (20) ημέρες μετά την δη¬ 
μοσίευση, προς ενημέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 
Ο Πρόεδρος 

ΙΩΑΝΝΗΣ Κ. ΒΛΑΧΟΓΙΑΝΝΗΣ 

-ψ 

Αριθ. 1456 (5) 

Παράταση αναστολής χορήγησης οικοδομικών αδειών, για ένα χρόνο, 
στο Ο.Τ. 40 της περιοχής 80, μεταξύ των Λεωφ. Κηφισίας, Αλεξάν¬ 
δρας και των οδών Έσλιν, θεοφάνους και Αιτωλίας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 27η της 23ης Αυγούστου 1989) 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.1923 Ν.Δ/ 
γματος, όπως συμπληρώθηκε με το άρθρο 1 του Ν. 551/77 (ΦΕΚ 
68Α). 

2. Το από 29.12.1986 Π.Δ. (ΦΕΚ 16/21.1.1987, τεύχος Δ’) και 

ειδικότερα το άρθρο 1 παρ. 1 σχετικά με την αρμοδιότητα επιβολής από 
το Δημοτικό Συμβούλιο του Δήμου Αθημαίων οιναστολής εκδόσεως οι¬ 
κοδομικών αδειών. 

3. Το με αρ. πρωτ. 60703/89 Δημαρχιακό έγγραφο. 


4. Ολόκληρο το σχετικό φάκελο 
και μετά τη συζήτηση που έγινε, αποφασίζει: 

Εγκρίνει την παράταση αναστολής χορήγησης οικοδομικών αδειών, 
για ένα χρόνο, στο Ο.Τ. 40 της περιοχής 80, μεταξύ των Λεωφ. Κηφι¬ 
σίας, Αλεξάνδρας και των οδών Έσλιν, Θεοφάνους και Αιτωλίας, η 
οποία είχε επιβληθεί με τη με αρ. 1332/11.7.1988 απόφαση του Δη¬ 
μοτικού Συμβουλίου (Φ.Ε.Κ. 551Δ/1.8.1988), προκειμένου να μην 
μεταβληθεί η σημερινή κατάσταση έως ότου ολοκληρωθεί η διαδικασία 
της τροποιποίησης του εγκεκριμένου ρυμοτομικού σχεδίου. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 
Ο Πρόεδρος 

ΙΩΑΝΝΗΣ Κ. ΒΛΑΧΟΓΙΑΝΝΗΣ 

—-♦- 

Αριθ. 1457 (6) 

Τροποποίηση του εγκεκριμένου ρυμοτομικού σχεδίου της πόλεως των 

Αθηνών, με αναγνώριση της οδού Μεσαριάς, (Ο.Τ. 12, περιοχή 

92). 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 27η της 23ης Αυγούστου 1989) 

Αφού έλαβε υπόψη: 

1. Το με αριθμό πρωτοκόλλου 64000/89 Δημαρχιακό έγγραφο που 
συνοδεύει το σχετικό φάκελο. 

2. Τις διατάξεις του Π.Δ/τος 76/1985 (ΦΕΚ 27 τεύχος Α’) «Κωδι¬ 
κοποίηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228 Α’) «περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π.Δ/τος από 29.12.1986 (ΦΕΚ 16 Δ/ 
21.1.1987) «περί τροποποιήσεως του εγκεκριμένου ρυμοτομικού σχε¬ 
δίου με απόφαση του Δημοτικού Συμβουλίου του Δήμου Αθηναίων». 

5. Τη με αρ. 10/88 απόφαση του 6ου Δημοτικού Διαμερίσμα¬ 
τος. 

6. Την από 12.1.1989 έκθεση της υπηρεσίας. 

7. Την από 19.1.1989 πρόταση τροποποίησης καθώς και το σχέδιο 
που τη συνοδεύει. 

8. Την από 12.5.1989 γνωμοδότηση του Σ.Χ.Ο.Π. (πράξη 20η, 
συνεδρίαση 13η). 

Την από 14.7.1989 βεβαίωση του Αντιδημάρχου περί τήρησης της 
νόμιμης διαδικασίας, αποφασίζει: 

Την τροποποίηση του εγκεκριμένου ρυμοτομικού σχεδίου της πόλεως 
Αθηνών με αναγνώριση της οδού Μεσαριάς, (Ο.Τ. 12, περιοχή 92). 

Η τροποποίηση αποτυπώνεται στο διάγραμμα σε κλ. 1:500 που φέ¬ 
ρει τις υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (2θ) ημέρες μετά την δη-" 
μοσίευση, προς ενημέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 
Ο Πρόεδρος 

ΙΩΑΝΝΗΣ Κ. ΒΛΑΧΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



